**AHMAD A’ZAM**

**ODAMNING OLASI**

*Hikoya*

Lof emas, yalamada Sherqơzidek muloyim, undan halimroq kishini topish mushkul. Mana, yoshi qirqdan ham oshibdiki, birov bilan san-manga borganini yoki, aqalli nomiga bơlsa-da, kimsaga dơq urganini hech kim kơrmagan-eshitmagan. Lekin yallamaning man-man degan bơyni yơg’oni ham uning qarshisida qơl qovushtirib aytadigan gapini orqa-oldiga qarab, ơylab gapiradi: Sherqơzi “Jonim-jonim”lab har qanday odamning jonini kekirdagidan sug’urib oladi.

Sherqơzi bir odamdan, u ham bơlsa otasidan bir oz chơchiydi. Lekin hovli-joyi, rơzg’ori boshqa, shunday ekan, qarib qolgan boboydan chơchidi nima, chơchimadi nima! Uch singlisi, “musofirlikda yurgan” ukasi va onasiga Sherqơzi ayabroq gapiradi, ammo ular ham Sherqơzidan negadir hayiqishadi. Ayniqsa, xotini Karomatga xudo yurakdan bergan: elkasidan ham kelmaydigan (taqdir ekan-da!), uvoqqina eri oldida qaltirab turadi. Sherqơzi jahli chiqqan paytlarda baqirmaydi, sơkmaydi, “Xonim!” deb sizlaydi, “Karomatxon!”, deydi - uzib oladi. Uning eshikdan: “Karom, choy-poying bormi?” Ơzbekning rơzg’ori qursin, birin bitirsang, biri tayyor turadi-ya”. Deb horg’in kirib kelishiga, oh Karomat joni-jahonini berishga tayyor – Sherqơzining erkalatgani shu-da!

Aslida-ku, Sherqơzi rơzg’ori, xơjaligidan nolimasa ham bơladi – joyida. eshik oldi bir tekis vaish, husayni, keyin yana bir qator qora kishmish, muskat… eng oxiri – ertagi daroyi. Undan sơng xuddi shunday tartib bilan pomidor, bodring, kartoshka, loviya, bulg’ori qalampir, achchiq jaydari qalampir ekilgan. Uyning orqasida esa beda, makkajơxori, piyoz, ozgina sarimsoqpiyoz, sabzi, yana urug’ini Sherqơzi qaydandir topib kelgan “sudanka” degan emish ơt. yon tomonda chog’roqqina bog’, u erda mevali daraxtning yong’oq bilan shaftolidan boshqa qariyb hammasi bor. Sherqơzi bu ikkala daraxtning mevasini yaxshi kơrsa ham, ơzini xushlamaydi: yong’oq kơp joyni egallaydi, tomorqaning ancha joyiga soya tashlab, boshqa ekinlarni siqib qơyadi, shaftoli esa uch-tơrt yildan sơng qarib qoladi. Hovlining chor-atrofi bir tekis bơy tortgan mirzateraklar bilan ơralgan. Har biridan ikkita bolor chiqadi. Agar qirq sơmdan (Sherqơzi oshiqcha sơramaydi – insofi bor) pullasa, ơzicha ơsadigan, osh-non sơramaydigan shu teraklarning ơzi ikki yarim-uch ming turadi. Bu ham bir davlat-da, pul topish oson emas, lekin yơlini bilish kerak.

Sherqơzi pulga muhtoj emas. Uch govmish sigiri (bittasi yaqinda tug’ib beradi), ikki zotli buzog’i, bir novvosi bor; buqasi esa boquvda, burniga ơtkazilgan xalqani silkitib, pishqirib yotibdi. Besh-oltita qơyi dashtda – chơponda. Har yili yo birontasi yơqoladi, yo harom ơladi, biroq Sherqơzi qơli ochiq, bag’ri keng odam – kuyinib ơtirmaydi, “Sadaqa-da, kelgan baloqazo shunga ursin”, deb qơya qoladi. Negaki, Sherqơzi pulning izidan quvgan odam emas, aksincha, pulning ơzi uni quvlab yuradi. Tơg’ri, Sherqơzi tinmaydi, ertayu kech mehnat qiladi, kơpincha tez-tez mol almashtirib sotadi. Har biridan ikki yuz-uch yuz yonga qoladi, lekin hech kim buni ayb sanamaydi – bozor-da, yơlini bilagn odamniki halol.

Ơtgan yili Sherqơzi ơg’li uxlagandan sơng xotiniga achchiq choy damlatib, ơzicha xomchơt qilib kơrsa, jamg’armasi bitta engil mashinaga bemalol etib, hatto oshib ham qolibdi. Keyin ơylab qarasa, yalamaning eng old odamlarida mashina bor. Sherqơzining ulardan hech bir kamchilik joyi yơq. Sherqơzi ertasi kuni yaqin-yaqin og’aynilaridan shunchaki nomiga ikki ming qarz kơtardi; qishloqda har xil odam bor, ơzi suvchi, topgani muncha, shuncha pulni qaydan oldi, deb ustingdan yozishdan ham toymaydi bular. U pulni kostyumining astariga tikdi-da, tơg’ri markazga – rayijroqơm raisining qabuliga jơnadi. Gapni qisqa qildi: “Bizni, mana, yaqin ơn yildan beri yaxshi bilasiz. Paxtani kechalari quloq boshida qolib sug’orish tashabbusiga qơshilganimiz uchun rahmatnomani ơz qơlingiz bilan topshirgansiz. Ammo shu patgacha unim kam, bunim kam, deb sizni bezovta qilganim yơq. endi bir iltimos bor. Tơg’risini aytganda, siz uchun og’zingizning bir chetidan chiqadigan gap, biz uchun esa… ơzingiz bilasiz”. Rayijrokom raisi: “Nima iltimos ekan? Agar qơlimizdan kelsa, sizdek ilg’or suvchidan yordamimizni ayaymizmi?”, deb qơygach, Sherqơzi temirni qizig’ida bosdi: lơnda qilib shu kishi shu lavozimga kơtarilgandan beri rayon xơjaligi gurillab rivoj topganini, hali xudo xohlasa, bundan ham zơr bơlajagini, odamlarning farovonchiligi oshib; kơpchilik mashina olganini va shular qatorida g’arib Sherqơziga ham bitta “aravacha” kerakligini (agar iloji topilsa, albatta; yơqsa, nima, mashinasiz odamning kuni ơtmayaptimi!) bayon etdi; “Kel-e, shu kalbag’alning ham elkasiga bir oftob tegsin, deysiz-da endi”, dedi oxrida. Xullas, markazga imi-jimida, hech kimga bildirmay jơnagan Sherqơzi qaytishda hammaga kơz-kơz qilib, govmish sigirining qaymog’idek tovlanib turgan “Jiguli”ni haydab keldi. Qurg’ur, ơzi ham kiyikdek bơlar ekan, sal tizginni bơshatsang - uchadi-ya, uchadi! Ayniqsa, Sherqơzining bunga qadar kerakli qog’ozlarigacha tơg’rilab qơyib, mashina haydashni ham ơrganib olganini aytmaysizmi!

Yalamaliklar: “Sherqơzining hozir besh-olti ming puli bor”, deb gap qilishadi, balki, rostdir. Lekin buning uchun hech kim Sherqơzini ayblamaydi: ishlab topadi – haloli bơlsin! Ha endi, hamma joydagidek, yalamada ham bir-ikki og’ziga kuchi etmagan topiladi. Bulturdan beri maktabda rus tilidan dars berayotgan malla, sepkildor Sarvar (u ơqishdan diplomga qơshib “Savrasik” degan laqab ham olib qaytgan) Sherqơzini “meshchan” debdi. Sherqơzi buni eshitib kulib qơya qoldi. Ơzi tengi bơlganda-ku, onasini kơziga kơrsatar edi-ya! Qơlidan bir ish kelishi dargumon, chơntagida hemiri yơq bu mirquruq yoshlar ơzlari etisholmagan narsa borki, yomonlashadi. Keyin Sherqơzi hech ham mechkay emas, ovqatni taniga qarab tanlab eydi.Bu bolalar og’zidan chiqqan gapning ma'nisini bilmaydi-yu, yana birovlarni nah urishiga ơlasanmi! Avval Sherqơzidek bơl, qora mehnatning mazasini tatib kơr, ha, unda gapirsang yarashadi. Tơy-marakangga boshqosh, quvonchingga sherik, dardingga dardkash bơlsa, boshingga tashvish tushganda, “Jon aka, yordam bering”, deb oldiga yugurib kelsang-u, yana ơzi eb birovni quruq qơygandek, tơrtta g’ildirak olganiga Sherqơzi puf sassiqqa chiqsa!

Sherqơzi chorpoyadagi ikki qavat kơrpachada yonboshlagancha, qơlidagi shingil rayhon bilan elpinib, goh xushnud, goh dilgir kayfiyatda (odam hech narsani ơylamasa shunaqa bơladi) “Bizni tashlab qayga ketdi ul qaro kơzim mani”, deya ming’irlab xirgoyi qilib yotgan edi, qay gơrdan olashaqshaq paydo bơlib, naq tepasida shaqqillab qoldi. Sherqơzi chơchib tushdi, qơlidagi rayhonni dasturxonga tashlab yubordi.

- Kisht-e, nafasing ơchsin! Hoy Karomat, hayda buni, hozir chakki xaltangni teshib ketadi.

Kechki ovqat tashvishida g’imirsib yurgan Karomat oshxonadan chiqquncha olashaqshaq bir narsani uqtirmoqchi bơlgandek avvalgidan qattiqroq, jon-jahdi bilan shaqilladi-da, uchib ketdi, qơshnining tepa shoxi qơrib qolgan toliga qơndi.

Ơh-ơ, - dedi Sherqơzi xavotirga tushib. – yana achchiq ham qiladilar! Senga chakki xaltani qơshqơllab tutqazish kerak ekan-da?

“Shu qushning moyakni og’zidan tug’ishi rosmikan?- deb ơyladi u, xayoliga kelgan noxush gaplarni quvishga urinib. – Tavba, hamma parranda tuxumni bir tomoni bilan tug’sa, bu tentak teskarisini qiladi-ya! Sabil juda bexosiyat qush-da, aytgani doim tơg’ri keladi”.

Karomat uydan yana ikkita yostiq kơtarib chiqdi.

- Mana, bor-ku? – dedi Sherqơzi ajablanib. – yo ơzing ham yonboshlamoqchimisan?

Karomat hu ơsha kelinchaklik paytlaridagidek ichki bir hayajon bilan, yuzlari yorishib tabassum qildi:

- Sizning soyangizda yonboshlasam arzimabdimi?

Sherqơzining hayrati oshdi: “Bugun juda nozu firoqlar ơzgacha – biron gapi bor-ov. Bekorga ishva qilmaydi bu”.

- Hm… yonboshla, - dedi u boshqa gap topolmay.

Karomat yostiqlarni erining yonboshiga qơyib, choynakka qơl chơzdi:

- Choyingiz sovib qolibdi, yangilab kelaymi?

- Keragi yơq.

Karomat erining yoniga chiqdi, indamay uning oyoqlariga suyanib ơtirdi. Sherqơzining kơngli g’alati bơlib ketdi.

- E-e, suykalmay ơtir. Charchab kelganman.

Karomat erining sovib qolgan choyini ichdi-da:

- Bugun ơxshatib quyruq yog’iga palov qilib beraman, - dedi, keyin erining kiyimlariga qarab, qơshib qơydi: - Almashtirib olmaysizmi, ustingizdagini yuvib berardim.

Sherqơzi tomoq qirdi-da, chordana qurib ơtirdi.

- Menga qara, biron bundayroq kiyimlik–piyimlik oldingmi? Olgan bơlsang, kơp aylanib-ơrgilavermay ayt-da qơy!

Karomat ma'sum iljaydi-yu, indamadi, dasturxonga tikilib ơtiraverdi. Sherqơzining sabri chidamadi:

- Gapirsang-chi!

Karomat yana indamadi.

Sherqơzi qarasa, xotini hali-veri og’iz ochmoqchi emas, shuning uchun jơrttaga esnab, yolg’onladi:

- Aytganday, Hakim bechora: “Xotinini kasalxonaga olib borib tashlasangiz”, degan edi-ya. Sal bơlmasa, esimdan chiqay debdi. Tur, boshqa kơylak olib chiq, buningning yoqasi tơzib ketibdi.

Karomat unga tashvish bilan qarab qơydi-yu, lekin hadeganda qơzg’alavermadi. Sherqơzi battar qistovga oldi:

- Tur, muncha inmillaysan?

Karomat boshini kơtardi, xotin bơlib eriga birinchi marta tik boqib gapirdi:

- Sultoningiz, uylanaman, deyapti!

Sherqơzi durust anglamadi:

- Nima?

- Xotin olib berasiz, deyapti.

Sherqơzining kơzlari chaqchayib ketdi:

- Qanaqa xotin?!

Karomatning boyagi tabassumlari, bu gapni aytishdan oldin ơylab qơygan rejalari hammasi bir zumda uchdi-ketdi. erining kơnglidagi gaplar hoshiyasiga maydalab yozib qơyilgandek dasturxonga termilib qơrqa-pisa ming’irladi:

- Bir-biriga kơngil bergan ekan.

- Kimga? Anavi Karim chakkining jinqarchansigami?

- Yơq, boshqa Ashirqul akaning qizi.

Sherqơzi tutoqdi:

- Ey, menga qara, esing joyidami ơzi? Og’zingdan chiqqan gapni bilib gapiryapsanmi?

Karomat eriga alamli qaradi:

- Bilganim uchun gapirayapman. Hali juda ahmoq bơlib qolganim yơq… Chơlga ketaman deyapti…

Sherqơzining bir qoshi kơtarildi: “eh-e, gap jiddiyga ơxshaydi. Bu kasofat olashaqshaq bekorga shaqqillamagan”.

- Ey, menga qara, galdirama. Dam xotin olmoqchi, dam chơlga ketmoqchi deysan. Nima, uylanib, chơlga xotini bilan ketmoqchimi?

- Sizga bir gapni uqtirguncha ơlib bơladi odam.

“Agar Manzurani olib bermasanglar, boshimni olib chơlga ketaman”, deyapti. – Karomatning kơzlariga jiq-jiq yosh tơldi. Sherqơzi esa negadir ơz-ơzidan bir oz engil tortdi: “Ketib bơpti! Ketsa ham ikki kunda mulla bơlib qaytadi. Lekin manavit aqli kaltani qanday qilib tinchitish kerak?”

- Hm, boshini olib ketadi, de. Bu erda ishlamagan bosh uyoqda ish berar ekan-da, a? Senga tashlab ketsa bơlmasmikan – aqlingga aql qơshilarmidi! Ikkita bosh bilan tuzukroq ơylarmiding…

Karomatning kipriklari pir-pir uchdi:

- Sizga shunaqa mayna qilish bơlsa! Televizordagi ergashdan kamingiz yơq.

Sherqơzining qoshi joyiga tushdi, biroq shu on yana qayta, bu gal atay kơtarildi.

- Tinchgina ơtirgan edim-a! Qay gơrdan shu gapni topding?

Ơg’lingda kalla bơlmasa senda bordir? Sen esingni eb qơymagandirsan?-Sherqơzi qơllari titrab choy quydi, bir kơtarishda ichib yubordi. – e, tavba! Ơqishdan-ku birinchi imtihondayoq oyog’i osmondan bơlib qaytdi. endi bu nag’mani ơylab topdimi? Noyabrda lip etib armiyaga olib ketsa… e, hali xotinning ma'nisini qaydan biladi bu!

- Bittayu bitta ơg’lingiz… - dedi Karomat iyagini tizzasiga qadagancha.

Sherqơzi bơg’ildi:

- Yơq, u mening ơg’lim emas, mơltonining tơrvasidan tushib qolgan, begona! Bu mol-davlatni narigi dunyoga orqalab ketaman, deb ơzim uchun tơpladimmi! Ơpkam og’zimga tiqilib ertadan qora kechgacha kim uchun chopaman? Bittayu-bitta farzandim, shuni odam soniga qơshay, deb yuribman-ku, axir!

- Shunday-ku-ya – dedi Karomat kơzlarini engi bilan artib.

Sherqơzi birdan hovuridan tushdi:

- Karom, menga qara, esingni yig’. Munda-ay tanagga ơylab kơr. Hali murti chiqmagan bolaga xotin olib berib, malomatga qolmaylik. Oyoq tirab turib olsa, nasihat qil, avra. Bugun kơngil qơysa, ertaga esidan chiqadi. Juda kơkragini zaxga berib yotib qolmas. Otam xotinni qơynimga solib qơysa, har kuni bittadan muchchi olardim, degan kaltaơy bola-da. yo biron shumlik qilib qơyganmi ơg’ling?

Karomat qơrqib ketdi:

- Yơg’-e, xudo saqlasin! Faqat xat olib, xat berisharmish.

- Unda, hovliqma. Bolangning sal suyagi qotsin, biron ishning boshini tutsin, keyin bir gap bơlar.

- “Otamga ayting”, deb hol-jonimga qơymayapti-da, nima qilay?

Sherqơzi bir zum ơylanib turdi-da, dedi:

Ha, garang qilaversa, “Otang roziga ơxshaydi”, deb qơyaver.

Karomatning yuzi yorishdi:

- Rostdanmi?

Sherqơzining endi jahli chiqdi:

- E-ha, gap bu yoqda ekan-ku Ơg’ildan oldin ơzlari chopavul chopgan kơrinadilar? Farosat ulashganda qayoqda edilar? Qaynona bơlgilari kelib qoldimi? A, bu Ashirqulning xotini buzuq, erkaklarni yơldan uradigan edi-ku? Uni kơrarga qơzlari yơq edi. endi u bilan quda-anda bơlmoqchimilar?

Bu gap Karomatga yomon botdi.

- Musallamni yomon kơrsam… - deya tutilib qoldi u. – Unga ham ơzingiz aybdorsiz. Bechorani ơzingiz… yơldan oxdirgansiz. Shuni olaman, deb…

- Ha-a, ana shunaqa bơladi, - deb Sherqơzi xotinining gapini shartta kesdi. – Bir vaqtlar puf sassiq edik, kaltabaqay, yana nima balolar edik. Biz bilan rosa bir yil yurib, tegishga kelganda, “Bơyi bir qarich bơlmay ơlsin, shu chittakka tegamanmi! Tagiga tơrtta g’isht qơysa ham menga etmaydi”, deb burunlarini jiyirgan edilar, - Sherqơzi qơllarini beliga qơyib, ovozini chiyillatib, boshini sarak-sarak qilgancha xotinini ijikladi. – Aytavermaymi? Musallam menga bitay deganda, har kuni yơlimni poylab, buning ham iloji bơlmagach, “Agar meni tashlab, musallamni olsa, ustimga kerosin sepib ơt qơyaman”, deb opasini yugurtirgan ham ơzlari. Shundaymi? yana aytaymi? “Kuyovimga kơz qisding”, deb shơrlik beva Sharofatni yulganingizni ha gapiraymi? “Musallamni issiq-sovuq qilib bering””, deb chizmakash oyimga yalinganingizdan ham mandat beraymi? Yơq, deng! Ha, nega indamaydilar?

Karomat boshlagan gapining ơz zarariga bunday chappa aylanib ketishini kutmagan edi, shoshib qoldi, chor-nochor iljaygancha, qizarib-bơzarib yon berdi:

- Ơling, siz ơshanda ham kichkinagina bơlib, bir yơla besh-oltitamiz bilan yurar edingiz. Bilmasmidim, hali ham men…

Bu gap Sherqơziga ancha yoqib tushdi, shunday bơlsada, ơdag’aylab qơydi:

- Kim kichkina? – Keyin rostdan ham xudo ơzini bơydan jinday qisgani esiga tushib, xotinini gap bilan sekingina chimdib oldi: - Shuncha gapdan keyin kichkina ham qiladilar!

Karomat shơrlik qora bulutlar yog’may, boshidan shuv ơtib ketganiga ishonch hosil qilib engil tin oldi, ơzini uyalganga solib eriga er ostidan suzilib boqdi. Sherqơzi ham labini yig’ishtirolmay kulib yubormaslik uchun choydan hơpladi. “He, noz qilmay ơl-e”, deb ichida xotinini sơkdi.

- Ha endi, xudo birovni uzun, birovni qisqa, birovni katta, birovni kichik qilib yaratadi-da. Anavi teraklarni qara, ekkanimda hammasi birday edi. Suvi bir xil, eri bir xil, lekin ikkita baravarini topib ber, qani? Hamma bir tekis bơlsa, dunyoning qizig’i qolmaydi. Mana, sening bơying ketgan… Bizniki shu, sal… Lekin olmaga etmasak ham, shaftolini uzamiz, ha! yaratganning qudratini qara – ikkovimizni qơshib qơyibdi. yo norozimisan? Norozi bơlsang, ayt. Mana, Sunnat salangni qara – bơyi tom baravar. Aqli-chi? ellikka kirdi, hali ham valasapid minadi. e-e, kampir, dunyoning ishlari shunaqa…

Sherqơzi shu tariqa bir muddat va'z ơqidi, butunlay tor-mor bơlgan “kampiri” ham ora-sira hangomaga moy quyib, erining oyoqlarini uqalab ơtirdi.

Er-xotin oralaridan hech gap ơtmagandek, yana apoq-chapoq bơlib ketishdi-yu, biroq Sherqơzining halovati yơqoldi. Qolaversa, xotinining gap ma'qullab, oyoqlarini uqalab ơtirishida ham ma'ni kơp. Mushtipar ayolda, ham erning, ham farzandning kunglini olmoqchi. Bu savdoning ơrta bir yơlini topish kerak – six ham kuymasin, kabob ham. Lekin erkatoy ơg’ilni ahdidan qaytarib bơlarmikan?

Kechqurun ukasi galstuklarini yaraqlatib, osmondan tushdimi, erdan chiqdimi, bir-bir bosib eshikdan kirib kelganda Sherqơzi bir kơza tilla topgandek suyunib ketdi: Sulton hech kimning gapini olmasa ham, amakisinikini oladi.

- Kel-e! Qaylarda yuribsan? Odamni sog’intirib yubording-ku! Uka degan ham shunday bơladimi? Uch oydan beri na xat, na xabar! Mundoq akam bor edi ham demaysan. Ishlaring qalay? Ranging olinib qolibdi. Charchadingmi? Imtihonlarinigdan qutuldingmi? Qachon bitirasan bu ishingni? Hech yoqlay deyapsanmi? yoqla-e tezroq. Bizning kơkrakka ham shamol tegsin! Ukamiz olim bơldi, deb karillab yuraylik. endi uylansang ham erta emas, Musaqulboy. Turg’un sen bilan ơqiganmidi? yaqinda yana ơg’illi bơldi. Ơzi magazinchi, tơrt ơg’ilning otasi, burniga xoda etmaydi. Bu yoqda, mana, Sulton akang ham uylanaman, akam yơlimni ochsin, deb turibdi. Kelin ham tayyor emish, ha. Toza oshiq-ma'shuq. Qơy-e shu ishingni, qiynalib ketding. yo domlangning qiz-piziga kơz tikib yuribsanmi? Mayli seniki tơg’ri. Katta odamlar bilan qarindosh bơlgan yaxshi. Mana, biz ơqimadik. Lekin yangang bilan qozon-tovoq, uy-rơzg’on institutini gullatib yotibmiz. endi qaynotaqaynanalikni imtihon topshirarkanmiz…

“Maskovdagi besh yilligidan ham katta ơqishda domullolikka ơqiyotgan Musoqơlboy” akasining pishib ơtib ketgan shaftolidek tap-tup tơkilayotgan savollariga sipolik bilan xushlamaygina ha-hu deb ơtirdi. “Mashqi past – pul sơrab kelgan-ov”, deb qơydi ơzicha Sherqơzi.

Aka-uka quyruq yog’iga qilingan xushxơr palovni tushirib, sơngra xơjabilmas qonuvnni huzur qilib eyishdi, ustidan achchiq kơk choyni bosib-bosib ichishdi. Sherqơzi “Ha, kơrsatgan kuningga, etkazgan martabangga shukur!” deb yonboshladi, nos otdi. Muso ham chơntagidan tilla qog’ozli qutichani chiqarib, sigatera tutatdi.

- Musoqulboy, boshga bir tashvish tushib turibdi, uka, - deb gap boshladi Sherqơzi nosini tupirib, og’zini choy bilan chayib olgach – shu ukang, jiyan bơlsa ham ukang-da endi… Kampir, ơg’ling qayoqqa daf bơldi?

- Mansur jơrasining tug’ilgan kuni ekan. Ơzingizdan sơrab ketdi-ku, - dedi Karomat.

- Xah, tirmizaklar-ey! Tug’ilib nima karomat kơrsatibdilarki, uni nishonlasa! – dedi Sherqơzi. – Mayli, borib kelaqolsin. Ishqilib ichkilikka ơrganib ketmasa bơldi… Musaqulboy, shu ukang egan-ichganimni burnimdan buloq qilib oqizmoqchiga ơxshaydi-da.

Musaqul akasiga hayron qarab qơydi.

- Kampir, bor, sen u-bu ishlaringa qara qozon-tovog’ingni yuvasanmi yo hamsoyalarnikiga ơtib gap sotasanmi, ishqilib bizni xoli qơy, gapimiz bor, - dedi Sherqơzi.

Aftidan Karomat ularni hech xoli qoldirgisi yơq edi, shekilli, sinini buzmay:

- Ơtiribman-da, - dedi.

Sherqơzi shu paytgacha gapini ikki qilmagan xotiniga ơqrayib qaradi, ammo hech narsa demay ukasiga ơgirildi:

- Toza charchadim, uka. Bir ơzim bơlsam, hali u deb yugur, hali bu deb. Bir yoqda kolxozning ishi, bir yoqda rơzg’or tashvishi. Ahvolimni kơrib turibsan – bitta xotinga gapim ơtmaydi. Ali desang, bali deb turadi. Ona-bola toza boshimga chiqib oldi. Mana, bir oyki, har kuni g’alva: Sultonboyga xotin olib berish kerak emish! Oqshomlari uxlamay, kơkragini zaxga berib yotadi. Bir-birlariga kơngil qơyibdilar! Shu Ashirqulda bir qiz bor – xudoning balosi. Agar shuni olib bermasam, ona-bola meni tashlab, chơlga qochib ketar emish, chơlga!

Karomat angrayib qoldi. “yolg’on gapirguncha yorilib ơlsangiz yaxshi-e”, degandek yoqasini ushladi. Muso akasining gaplariga chippa-chin ishonib, yangasiga qaradi: “Shunaqami?” Karomat nimadir demoqchi edi, Sherqơzi imkon bermadi:

- Ơtir-e! Men gapiryapman. ermanmi senga! Ana shunaqa, uka, bir og’iz gapirish uchun bulardan ruxsat sơrash kerak. Ayt, desa – aytaman, yơqsa, tilimni tishlab ơtiraveraman.

Muso juda tashvishlandi:

- Masala shu qadar jiddiymi?

- Nima, qulog’ingga tanbur chertayapmanmi? Jiddiy bơlmasa, shuncha kuyib-pishamanmi?

Muso galstugini bơshatdi, yana bitta sigareta tutatdi, rostdan ham akasining boshiga juda katta falokat tushganu, bunda faqat ơzi xalaskor bơlishi mumkindek, ơychan qiyofada sơz boshladi:

- Unda masalaga bunaqa tarzda bir yoqlama yondashib bơlmaydi. Tơg’ri, Sulton sal yoshroq albatta. Lekin kechalari uxlamay… Umuman, bu qadar qattiq sevib qolgan bơlsa, kơnglini sindirmaslik kerak. Keyin uning shakllanishiga yomon ta'sir etishi mumkin. Masala juda jiddiy. Chuqurroq ơylash kerak.

Sherqơzining ensasi qotdi.

- Masala-pasalangni qơyib tur, uka. Undan kơra Sultonga ơzing ikki og’iz nasihat qilsang-chi. Seni “akam-akam”lab, soyangga sakkiz qavat kơrpacha tơshab yuradi – gapingni ikki qilmas.

Muso “jiddiy masala”ni hal etishning bunaqa oson yơli borligiga hayron bơldi:

- Men-ku nasihat qilarman, biroq u…Sevgi degan narsa…

- Xơsh? – dedi Sherqơzi ukasining chaynalishiga g’ashi kelib.

- Bolaga javr bơladimi, deyman…

- Men ham shuni aytaman-da, - dedi Karomat qaynisining daldasidan umidi uchqunlab.

- Unda nima qil deysan? – dedi Sherqơzi.

Muso yana dudmal gapirdi:

- Har holda kơngil masalasi…

- Uylantirib qơyaymi? – dedi Sherqơzi qizishib. – Nonni nanna deb yurgan bolani-ya?

Muso kiftini uchirdi:

- Bilmasam.

Sherqơzi davom etdi:

- Uylantirib qơysam-da, hafta ơtmay: “Ota, bunisi yoqmadi, oyog’i ingichka ekan, boshqasini olib berasiz”, desa, yo: “Kulishi bizga tơg’ri kelmadi, yaxshi kuladiganini topdim”, deb qolsa, unda nima qilaman? Mening qiz fabrikam yơqki, bu ona-bolaning kơngliga tơg’ri keladigan, andazasiga tushadiganidan chiqarib beraversam!

Musoning birdan ơjarligi tutdi:

- Demaydi! Men kafilman – demaydi. Muhabbat – sizga ơyinchoq emas. Bu… Ơzingizning ơg’lingiz bơlsa ham, tuyg’ularini oyoqosti qilishga haqqingiz yơq!

“Ie, bu balo qaydan chiqdi?”, deb qơydi Sherqơzi kơnglida.

- Ey, menga qara, kallang joyidami ơzi? – dedi u ich-ichidan xuruj qilib kelayotgan jahlini bosishga tirishib.

Bu gap Musoga achchiq qamchi bơlib tegdi va u shu paytgacha qamchi kơrmagan asov arg’umoqdek kơtarilib ketdi:

- Kallam joyida, juda joyida! Qani…

- Kallangiz joyida bơlsa, ơzingiz uylantirib qơya qoling! – deb Sherqơzi birdan sizlashga ơtdi.

Musoga akasining kinoyasi juda og’ir botdi, shuncha vaqt uning gaplaridan rangi chiqmay yurgan odam, birdan isyon qildi:

- Bơpti! Ơzim uylantirib qơyaman! Nima, qơlidan kelmaydi, deb ơylayapsizmi? Keladi! Tơy-pơy deb ơtirmay ikkalasini ham Moskvaga olib ketaman, ơqitaman. Stependiyamni shularga berib, ơzim vokzalda yuk tushirsam ham, kunimni kơraman.

Sherqơzining zahrasi uchdi: “e, bu qipqizil tentak ekan-ku!”. Lekin, bari-bir tilining qichig’ini bosolmadi:

- Hm… mayli uylantirig. Sizga ham farz – ukangiz. Men ơlib, netib qolsam, albatta uning boshini silashingizga tơg’ri keladi. Lekin hozir qaysi pulchalariga uylantiradilar? Mullajiringni qaydan topadilar, mullajiringni?

- Topaman! – deb tursaydi Muso.

- Oldin ơzlariga xotin topsinlar! Olti yildan beriki,

Odamlarning ichidagi gaplarni topish tơg’risida kitob – dasturilamal yozyaptilar… (Dissertasiyasining muvzuini Muso har kelganida akasiga dehqoncha qilib qaytaqayta tushuntirib qơygan edi.) Biron bir qizning ham kơnglini tekshirsalar bơlarmidi, zora, ơzlariga mayl bildirgan chiqar…

Muso qanday guvlab kơtarilgan bơlsa, shunday shuvillab tushdi:

- Mening uylanishim bilan ishingiz bơlmasin! Uylanarman ham. Og’irligi sizga tushmaydi. – U lablari titrab, akasiga yovqarash qildi. Sherqơzi haddidan oshganini sezdi, bundan ơzi ezildi. – Aka bơlaturub sizdan shu gap chiqdimi… bơpti! Bopladingiz! endi ơg’il uylantirasizmi yo ơzingizga yana bitta chơri olasizmi, aralashmayman. Bundan keyin… - Muso gapini oxirigacha aytmay qơl siltadi-da, sapchib joyidan turdi.

- Iloyo, ơg’il tug’may men ơlay! – deya Karomat hơngillagancha yig’lab yubordi.

Sherqơzi indamay erga qarab qoldi; ukasi eshikni qars urib chiqib ketgach esa, juda-juda xơrligi keldi: shu kitobxơr, savdoyi ukam ham odam bơlsin, peshonasiga oftob tegsin, deb topgan-tutganini ayamaydi; jơnaganida doim mashinasiga ơtqazib, shahardagi vokzalgacha chiqarib qơyadi; shu yil kơklamda kiyimlarining unniqib qolganini kơrib, begona yurtda – dơstu dushmanning ichida kơngli chơkmasin, deb, jigari-da, yuz ellik sơmga (shuncha pulni qaysi mard eb ketarga beradi!) ustidagi kostyumni olib berdi; mana oqibati – itday qilib ketdi! Xotinini chơriga teng qildi. Bir og’iz gapiga!

- Ơchir uningni! – deb ơshqirdi u hamon ơksib-ơksib yig’layotgan xotiniga. Ơchir, deyapman!

Karomat unini ơchirib, piqillashga ơtdi. Sherqơzi ukasining hamon ơchmay, likopchada tutab yotgan sigaretasiga termulib, ơzini bu olamdagi eng baxtiqaro odamdek his etdi, chuqur xursindi:

- Sơrovdingmi, bu bodi necha kunga kelgan ekan?

Karomat elkasini qisdi.

- Qanaqa merov xotinsan? Sơrab olmaysanmi, axir? – deya Sherqơzi dơppisini qiyshaytirib, gardanini qashladi. – Bugun buqaga em berdinglarmi?

Karomat bosh irg’ab, “Hi-iy” degan tovush chiqardi, bu “Ha”, degani edi.

Shu tunni Sherqơzi qush uyqusida ơtkazdi. Ơg’lining yarim kechasi gandiraklab kelganini, yotgandan sơng ham kơngli aynib, uch marta tashqariga otilib chiqqanini kơrsa ham, indamadi. Ơylagan ơylarining tơg’riligiga ishonch hosil qilib, ertalab dili ravshan tortib turdi. Ikki chaqirimcha naridagi uchastkadan xabar oldi. Kecha taralgan suv hali etakka etmabdi. Tekis er-da, suv yurishi qiyin, lekin g’ơzalar qonib ichadi. Sherqơzi u er-bu erdagi yuvilayozgan quloqlarga chim bosib tơg’riladi-da, uyga qaytdi. Kelsa, kơzlari qizarib, rangi olinib qolgan Sulton qatiqni qoshiq bilan kavlab ơtirgan ekan, otasini kơrib boshini ham qildi; kecha ichgani uchun undan achchiq-tiziq dashnom kutdi. Ammo Sherqơzi buni ơg’lining yuziga solmadi – u boshqa fikrlar bilan band edi.

- Bơldingmi? – dedi u. - Qani, boltani ol.

Ota-bola hovliga chiqishdi. Sherqơzi qaysi teraklarni yiqitish kerakligini bir boshdan kơrsatib turdi. Sulton esa bolta bilan kaftdek pơstlog’ini uchirib belgi qilib boraverdi.

- Yigirmata, - dedi Sherqơzi. – Etadi. Yiqitib, butaysan-da, pơstlog’ini shilasan. Kơzingga qara, elektr simiga yonboshlatib qơyma tag’in. Daraxt bolta urgan tarafga qulaydi, esingdan chiqmasin. Aylantirib g’ajib tashlama, bir tomonidan chop. Bunga ikki kun ketadi. Keyin mana bu eski og’ilni buzib, ơrnini tekislaysan. Bironta shopir bilan tog’dan besh-olti moshin tosh tashiysan. Biron tonna semon, uch mingta g’isht quyasan. Og’ilning ơrniga, keyin tashib qiynalmaysan-da. Terishiga, mayli, ơzim qarashaman, ammo boshqa hamma ishni ơzing qilaman, ơrgataman. Uch uy, bittasi mana bunaqasiga tushadi. Bu yog’i ayvon. Imoratni quling ơrgilsin qilib bitirasan, ana undan keyin – tơy. Kelinni yangi uyga tushirmasak uyat bơladi, hamma shunday qilyapti. Sening boshqalardan kam joying yơq. Ơzing qara, shu choldevorga kelin obkelib bơladimi? – U poydevori erdan bir quloch kơtarilgan, derazalari uch tavaqali, tomi shifer bilan qoplangan, oqlangan besh xonali imoratga ishora qildi. – Senga yangi uy kerak. Bir cholu kampirga shu choldevor ham bơlaveradi. Sơg’in… pul topishning ham yơlini ơyla. Tokaygacha seni boqaman? endi bizni boqadigan vaqting ham keldi… Mayli, seni kơchaga tashlab qơymayman – ming sơm beraman. Imorat uchun. Ana, bor-e, novvosni ham tơyingga atadim. Bozordan bironta mol olib beraman. Boqib semirtirsang – foydasi seniki, zarar qilsang – tơlaysan. Lekin qolganini ơzing topasan. Tơyga ham besh-olti ming kerak. Nima qilasan? Ishlaysan-da. Brigadirdan sơrab kơray-chi, aravani berarmikan. Keyin, paxta tugagach, Pirimning qavatiga kirib traktorchilikni ham ơrgansang... Hozir traktorchi ham oyda ikki yuzdan oshirib tushiradi. Ola xurjunni elkalash oson emas. Jamiyki narsa pulga bog’liq bơlib qoldi. Hozir qizlar to tơygacha, to ship etib oyoqqơlingni bog’laguncha iljayib: “Sulton akajon, sizsiz menga dunyo qorong’u”, deb yuradi, keyin xat olib, xat berishlar qayoqda? Pul olib, pul berishadi.

Sultonning qơlidan bolta tushib ketay derdi.

- Bunaqada… uch yilda ham… - deya oldi u.

- Ha? Uylanish – olma pish, og’zimga tush emas. Agar bu ishlarni ertaroq bitiraman, pulni bir oyda topaman, desang ham – ixtiyoring. Men chơzib ơtirmayman. yoki, shuncha vaqt meni kutib ơtirmaydi, deb qơrqayapsanmi? Kutadi, yaxshi kơrsa – kutadi. Sen yangi uyga tushirib olaman desang, obrơyi-da, qaytanga boshi osmonga etadi. yo yaxshi kơrmaydimi?

Sulton erga qaragancha qizarinib g’uldiradi:

- M-m, nega endi…

- Bơpti-da, - dedi Sherqơzi.

Biroq Sultonning savoli bor edi:

- A, kelasi yil ơqishga borasan, degan edingiz-ku?

Sherqơzi bunaqa anqov bolani endi kơrayotgandek, juda “hayratlanganini” bildirib:

- Ana xolos! – dedi. - Qanaqa ơqish? esingni eb qơydingmi, ơg’lim? Bơyningga ola xurjun tushayapti-yu, sen ơqish deysan. Xotiningni kim boqadi? Senga kim har oyda etmish-sakson sơm jơnatib turadi? Bularni ơylaysanmi?

Sulton bơzarib ketdi.

- He, sodda bolam! Xotin deb ơlib-tirilib pul yig’asan, tushurib ham olasan. Tơydan keyin uch-tơrt hafta chillang chiqquncha yashinmachoq ơynab, quvlashib ham yurasan. Keyin… boshlanadi – rơzg’orning unisi kam, bunisi kam. Bir vaqt qarabsanki, sevgi degani donga qơngan chumchuqdek pir-r etib uchib ketdi, uning ơrniga esa xotining tơrt-beshta churvaqani qatorlashtirib tug’ib tashlabdi. Shundan keyin dod sol, baqir, qayda – yoshlik qaytmaydi, yashinmachoq ham yơq. Bolalaring katta bơladi, qơlini halollash kerak, uylantirish kerak. Ular-ku hech narsaning tashvishini tortmay unib-ơsaveradi, ammo sening bơyningda – bir umrlik bơyinturuq!

Sherqơzi ơg’liga zimdan razm soldi: Sultonning rangi ơchib, shalvirab qolgan edi.

- Qanaqa qilib ơqiysan? Ularni qishloqda qoldirib, ơzim ketaman desang, bolalaring: “Otajon, bizni tashlab qayga borasiz”, deb big’illab etagingga tarmashadi, xotin yoqangdan ushlaydi, sen qayda bơlsang men ham ơsha erda, sensin bir kun kam yashamayman, deydi. yaxshi kơrgandan keyin shunaqa-da. Seni eru kơkka ishonmaydi. Shahardan birortasini topib oladi, deb qơrqadi. Jơralaring ơqiydi, bitirib kelib yog’liq-yog’liq joylarni egallaydi. yana ơqiyman degani Muso amakingga ơxshab Maskov, Leningrad, Kiev degan yurtlarga boradi, dunyo kezadi. Sen esa birimni ikki qilay, chirqillab yotgan bolalarimning og’ziga biron egulik tiqay, deb, xotinning etagidan chiqolmay, shahar nima, sayohat nima, tomosha nima – bilmay ơyin-kulgidan, dunyoning gashtidan bebahra ơtib ketasan. Doim shu qishlog’ing, vag’-vug’ yig’layotgan bolalaring, shu qora ketmon… Mayli, nima qilasan endi, uylanaman, deb sơz berib qơygansan, ustidan chiq. Chidaysan-da endi, - deya Sherqơzi, gơyo ơg’li allaqachon uylanganu hozir otasiga kun kechirishning og’irligidan zorlanayotgandek tasalli berardi.

Sherqơzi uylanishning “qora” manzarasini ơg’liga aniq-ravshan chiqib berdi, misollar bilan tushuntirdi, kuyinib uqtirdi, unga juda achindi, bunday mushkul ahvoliga ơzi madad bơlolmasligi uchun taassuf bildirdi: uylangandan sơng har kim ham, agar u erkak bơlsa ơz aravasini ơzi tortishi kerak. Ơzi esa boshqa narsalarni ơyladi: og’ilni yiqitib, ơrnini tekislashga vaqtii yơq edi – ayni muddao; lekin teraklarga jabr bơladigan bơldi-da. Hay mayli, yiqitib, archib, yaxshilab tahlab qơyilsa, birontasi sơrab qolar. Ana Sohibnazar aka bu yil imoratini boshlamoqchi, bolor izlab yuradimi, keladi-da. Bơlmasa, ustiga qora qog’oz yopsa, nam ơtmaydi, qurib yotadi. Ơzi ham vaqti keldi – yana bir yil qirqilmasa, ơzagi chirib qoladi.

- Ha, peshanangdagini kơrasan-da, ơg’lim. Qơlga tuflab olib, bismillo, de, ishni boshla. Boltani terakning tubidan ur, tunkasi er barovar qolsin. Men onang bilan maslahat qilay-chi, keliniga kiyim-kechak tơg’rilaganmikin. Bu ham katta g’alva - qirqta kơylak qơyish kerak. Har biri yuz sơmdan kam emas. Tavba, yaxshi kơrganingdan keyin janda-junda ham bơlavermaydimi? Yơq, bu zamonning qizlariga kamida poshshoning malikasi kiyadiganidan topish kerak. Ilgari odamlar bir qop juxori, uch gaz chitmi, bơzmi, shu bilan xotin tushirib olgan. e-e…

Sulton har biri quchoqni tơldiradigan teraklarning avval tubiga, sơngra uchiga mung’ayib qaradi, nazarida, ular bulutlarga tutashib ketgandek edi. Sherqơzi esa ơg’lining uylanishiga ruxsat berib, otalik burchini ơtagan, ammo uning boshiga tushgan fojiadan gangib qolgan odamdek elkasidan bosib turgan yukni bazơr kơtarib, og’ir-og’ir qadam tashlagancha jơnadi, yơl-yơlakay kaftini tơldirib nos otdi.

- Sơrab keldim, - dedi Karomat erini kơrgan zahoti. – Bugun kechqurun ketar ekan.

- Xafami?

- Ha, xiylagina, - deya Karomat erining og’ziga termildi.

- Puldan ơnta ơn sơmlmk olib chiq. yap-yangi, shaldirab turganidan! – deb buyurdi Sherqơzi.

Muso akasini kơrib qovog’ini uyub oldi, kơrishmadi ham. Sherqơzi esa ơzini juda g’arib tutdi, ukasi salomlashmasligini bilsa ham qơlini chơzdi.

- Otam qani? – deb sơradi.

- Xatmga ketdi, - deb tơng’illadi Muso.

- Biyim-chi?

Muso teskari ơgirilib oldi:

- Bilmayman!

- Qayoqqa ketdi ekan, a? – dedi Sherqơzi kampir onasida juda zarur ishi bordek.

- Kelin axtarib ketgan. Menga! – dedi Muso.

Sherqơzi yơtalib qơydi, tomoq qirdi, “eh-e, kecha toza tegib ketgan kơrinadi. Pulingiz kerak emas, deb boyvachchalik ham qilsa kerak”, deb ơyladi.

- Ha, uka, mening ham kunim bitganga ơxshaydi, - dedi Sherqơzi dabdurustdan yig’lamsirab. Atay burnini ham tortib qơydi. – Mazam yơq, uka, mazam yơq. Shu yil qishda ơpkani oldirib qơyganga ơxshayman.

Muso akasiga ishonqiramay qaradi, indamadi.

- Kơklamda, rengin keluvdi… - Sherqơzi gapining davomini aytmay, xuddi hozir, ayni damda bu dunyo bilan xayrlashayotgan odamdek “olis-olislar”ga – shiftning burchagidagi ơrgimchak uyasiga cheksiz qayg’u bilan termildi: “Tavba, ming xil jonzot bor-a, shu ham kun kơrsa kerak-da endi”.

Muso laqqa tushdi.

- Xơsh-xơsh?

- Otamga aytolmay yuribman. Dog’imni kơtara olmaydi, deb qơrqaman. Ilinib turgan boboy narsa, yiqitib qơyamanmi, deyman-da. Mendan oldin qayga borasan, sendan oldin men ketishim kerak, deb… ey xudo, senga nima yozig’im bor ediki, otamdan ilgari meni olsang! Sen Maskovda, mushtipar singillarim ơz rơzg’ori bilan… Men bunaqa qiya bơlib ketsam, boboyning og’ziga kim suv tomizadi? Kim hassa ushlab, “Voy, otam”lab turadi? Hammangning yơlingga termilib kơzi ochiq ketadigan bơldi-da otam bechora… - Sherqơzi buni aniq tasavvur qildiyu gapiga ơzi ham ishonib, birdan ơpkasi tơldi, kơzlaridan tirqirab yosh keldi. Musoqulboyning ham iyaklari qaltirab qoldi.

- Ha, shurlik otam! Etmishga chiqqanda bu kơrgiliklar ham kutib turganmidi! – Sherqơzi kafti bilan kơzlarini artdi. – Uka, bu gapni og’zingdan chiqara kơrma lekin. Zinhor bazinhor! Ayniqsa, boboyga.

endi Musoning kơzlari yoshlandi:

- Nima, doktorlar aniq kasalga chiqardimi?

Sherqơzi chơchib ketdi-da, yolg’onini andavalashga ơtdi:

- Hali aniq emasku-ya, lekin shu Xơjam hech natijasini aytmaydi-da. Kơrsa, indamaydi. Ơzim sơrashim – noqulay.

- Sơrash kerak-da, axir. Negativini kơrsatsin. Qanaqasiz, odam ham ơz sog’ligiga shunchalik beparvo bơladimi?

- E-e, sen ham qiziq ekansan, - dedi Sherqơzi. – Agar sil kasalsan, desa, odamlar men bilan bitta piyoladan choy ichmay qơyadi. Oshna-og’ayniga, tơy-ma'rakaga aralasholmay qolaman…

- Nu i nu! – deya tutab ketdi Muso. – Tơy-ma'raka emish! Gapni qarang! Bơpti, sơramang, odamlar sizni tơydan kaltak bilan quvlab chiqaradi. Lekin gap bunday: hoziroq, yơq, bugun kechqurun men bilan jơnaysiz! Moskvada sizni ơzim tekshirtiraman. Sizni qishloq vrachlari emas, akademik… professorlar kơradi.

- Qơy-e, ơzim bir balo qilib tuzalib olarman, - deb qơl siltadi. Sherqơzi, “Ơttizga chiqsa ham buning hovliqmaligi qolmabdi”, deya ơylarkan. – Balki… hech gap yơqdir. Ơzim vahima qilib yurgan bơlmayin tag’in. Meni Moskvaga olib borsang-u, soppa-sog’ chiqsam, sen akadim, prapesirlaring oldida qizarib… Lekin shu har zamonda “Ơh-hơ-ơ”, deb yơtalib qơyaman-da.

Muso Moskva kasalxonalarining bu erdagidan ming karra afzal ekanini isbotlab, oyoq tirab turib oldi. Sherqơzi kơnmadi, “Rơzg’or, bola-chaqamni tashlab, Maskovda tentirashim etmay turuvdi”, dedi. “Ana shu qoloqligingiz bilan ơz boshingizga etasiz!” deb xitob qildi Muso. Sherqơzi gapni aylantirdi, chuvalatdi-chiyratdi, oxiri Muso akasining hech qanaqa kasal-pasal emasligiga qanday ishonganini bilmay qoldi. U boplab chuv tushganini sezib, jahli chiqa boshlagan edi, Sherqơzi mavzuni mutlaqo boshqa tomonga – Musoning bolaligiga burib yuborib, kuldirdi: Muso tơrt yasharligida “Nazirani olaman”, degan emish. “Uni olib nima qilasan?” – deb Sherqơzi sơrasa, Muso ơylab turib-turib: “Ơpaman”, - degan emish.

Muso boshini orqaga tashlab qahqah otgan paytda Sherqơzi segingina uning oldiga pulni qơydi. Musoning qahqahasi og’zida, tizzalariga shapatilamoqchi bơlgan qơllari kơtarilganicha qoldi:

- Iya, bu… qanday bơldi? – dedi ơn sơmliklardan kơz uzmay.

- Ha endi, choy puli qilarsan, - dedi Sherqơzi jilmayib.

Musoning yuziga mamnun bir tabassum yoyildi:

- Kechagidek tezlashib tursak bơlar ekan-ku.

Chamasi biror soatlardan sơng Sherqơzi ơsha chorpoyada yonboshlagancha, “Bizni tashlab qayga ketdi…” deb xirgoyi qilgancha xayol surib yotardi: “Hamma ishning chappa aylanib ketishiga sal qoldi-ya… Musoqulboy bu yil yoqlarmikan? Kitob yozish shuncha qiyin ishmi, a? Ha, odamlarning ichidagini bilish oson emas-da. Heh-he, “Tuyg’ularini oyoqosti qilishga haqqingiz yơq” emish. Ol-a! Ha, mana tuyg’ularini oyoqosti ham qilmadik, katta yơl ham ochib berdik. Qani, bu kishining tuyg’uchalari necha kunga chidar ekan? Yigirmata terakni yiqitishni bir haftaga chơzadi. Keyin og’ilni yiqitganda bir changib bersin, bir changib bersin! “Ota, bu…ni bir edim, ikkinchi emayman, ơqishga boraman”, deb chopib keladi oldimga. Ishlarni sanab berganimda kơzi chiqib ketdi-yu, yana bu kishi xotin olarmishlar. Shu Sohibnazar akaning sakkizinchiga ơtgan qizchasi qơg’irchoqdekkina bơlibdi-da. e, tavba, umr juda tez ơtadi-ya! Sohibnazar aka birinchi xotinini tug’masligi uchun qơyib yuborgani xuddi kecha edi. Mana, qizi bơy etib qolibdi. Onasi juda pokiza ayol. Sultonboyni bir amallab ơqishga joylashtirsak, ikki-uch yilni ơtkazib shu jamalaksochga bir og’iz solib kơramiz-da”.

- Karom, choy-poying bormi? ey, bu ơzbekning rơzg’ori…

Shu payt Sherqơzi sơrining suzma osilgan ayrisiga qơnib turgan kechagi olashaqshaqni kơrib qoldi.

Bungacha Sultondan hamma gapni oqizmay-tomizmay bilib olib, labini tishlab qolgan Karomat damlab, tindirib qơygan choyini kơtarib chiqqanda Sherqơzi olashaqshaq bilan qizg’in “suhbat” qurgan edi:

- Ha, chơqi, chơqi! Shu chakki xaltani sen uchun osdirib qơyibman. Qachon bu arzanda olashaqshag’imiz keladiyu teshib ketadi, deb kechadan beri yơlingda kơzim tơrt. e, bugun mashqing pastroq? Nega shaqillamaysan? Shaqilla, yana bir eshitaylik. Armoning qolmasin. Shaqilla-da-e…